โกลด บัฟเฟตต์

โกลด กาเบรียล บัฟเฟตต์ (19 พฤษภาคม ค.ศ. 1933 - 28 พฤศจิกายน ค.ศ. 1972) เป็นอดีตทหารและฆาตกรชาวฝรั่งเศสRelevé des fichiers de l'Insee ซึ่งถูกประหารชีวิตด้วยกิโยตีนในความผิดฐานร่วมกับโรเจอร์ บอนเทมส์ นักโทษในคดีปล้นทรัพย์และทำร้ายร่างกาย จับตัวประกันในห้องพยาบาลของเรือนจำกลางแคลร์โวซ์ และได้สังหารตัวประกันสองคนระหว่างตำรวจบุกจู่โจมเข้าช่วยเหลือ ซึ่งในขณะนั้นโกลดรับโทษจำคุกตลอดชีวิตในคดีฆาตกรรมฟรานซัวส์ เบซิเมนสกี นางแบบวัย 26 ปีระหว่างการชิงทรัพย์ในปารีส เมื่อ ค.ศ. 1967

 ประวัติ 

โกลด บัฟเฟตต์ เกิดเมื่อวันที่ 19 พฤษภาคม ค.ศ. 1933 ที่เมืองแร็งส์ ในจังหวัดมาร์นRelevé des fichiers de l'Insee เขาเป็นบุตรของลูเซียง อัลเฟรด บัฟเฟตต์ ช่างตัดขนแกะ ซึ่งเป็นคนชอบใช้ความรุนแรง ดื่มสุรา และใช้จ่ายสุรุ่ยสุร่าย กับมาเดอลีน ลูซิล ฟรองซัวส์ ดูบัวส์  เจ้าของโรงงานบรรจุขวด เมื่อเป็นวัยรุ่น โคลดเป็นคนดื้อรั้นและไม่เข้าสังคม เมื่อเขาถูกเรียกตัวไปเข้าร่วม เขาก็ไม่เข้าร่วม

ใน ค.ศ. 1953 โกลด ในวัย 20 ปี ได้เข้าร่วมกองทหารต่างด้าวฝรั่งเศส และถูกส่งไปยังอินโดจีนของฝรั่งเศส แต่เขาได้หนีทหารเมื่อวันที่ 6 ตุลาคม ค.ศ. 1954 ต่อมาในวันที่ 4 เมษายน ค.ศ. 1955 โกลดถูกจับกุมและถูกคุมขังในข้อหาหนีทหาร เขาถูกส่งตัวไปยังแอลจีเรียของฝรั่งเศสเพื่อปฏิบัติหน้าที่ให้ครบ 5 ปี โดยอยู่ใน  ในโมร็อกโก เขาได้รับปลดประจำการเมื่อวันที่ 4 สิงหาคม ค.ศ. 1958 และในปีเดียวกันเขาได้แต่งงานกับอูแกตต์ ผู้เคยติดต่อเขาในฐานะ (พลเรือนหญิงที่เป็นเพื่อนทางจดหมายกับทหาร) ระหว่างช่วงสงครามแอลจีเรีย แต่หลังจากนั้นไม่นานเขาก็ไปมีภรรยาใหม่.

 การก่อคดี 

 การก่ออาชญากรรมในช่วง ค.ศ 1966 - 1967 
ในเดือนมีนาคม ค.ศ. 1966 โกลดได้เริ่มหาผู้หญิงที่อยู่เพียงลำพังเพื่อที่จะขโมยกระเป๋าถือ ซึ่งในการก่อเหตุเขามักจะใช้ปืนปลอมเพื่อข่มขู่เหยื่อ แต่ต่อมาเขาได้ใช้ปืนจริงที่บรรจุกระสุนในการข่มขู่แทน โดยในบางคดีเขาก่อเหตุร่วมกับมารี อันซวน ชู้รักของเขา ในระหว่างเดือนมีนาคม ค.ศ. 1966 - เดือนมกราคม ค.ศ. 1967 มีคนถูกเขาชิงทรัพย์ทั้งหมด 42 คน

ในวันที่ 18 มกราคม ค.ศ. 1967 โกลดได้ขโมยรถแท็กซี่ แล้วปลอมตัวเป็นคนขับรถแท็กซี่ ต่อมาในเวลา 23.00 น.ของวันเดียวกัน เขารับฟรองซัวส์ เบซิเมนสกี อายุ 26 ปี ซึ่งแต่งตัวเรียบหรู เธอเป็นนางแบบและเป็นภรรยาของแพทย์ชื่อดัง. เขาไม่ได้ขับไปตามเส้นทางที่เธอบอก แต่ขับไปในทางที่เปลี่ยวใกล้กับสวนสาธารณะบัวส์ เดอ บูโลญ แล้วเขาได้ใช้ปืนขู่เธอเพื่อให้เธอส่งกระเป๋าถือให้ แต่เธอปฎิเสธและส่งเสียงกรีดร้อง เขาจึงใช้ปืนยิงเธอเข้าที่หัวใจทำให้เธอเสียชีวิต หลังจากนั้นเขาได้อำพรางคดีดูเหมือนกับการกระทำโดยฆาตกรซาดิสท์ โดยเขาได้ถอดเสื้อผ้าของฟรองซัวส์ออก แล้วยัดตลับแป้งลงไปในอวัยวะเพศของเธอ ซึ่งคดีนี้นับเป็นการก่อเหตุครั้งที่ 43 ของเขา จากการสืบสวนเบื้องต้น ตำรวจสันนิษฐานว่าเธอน่าจะถูกฆาตกรรมโดยฆาตกรที่มีอาการกามวิปริต

ในเดือนกุมภาพันธ์ ค.ศ.1967 โกลดพยายามบีบคอเด็กผู้หญิงคนหนึ่งในริส-ออรังกิส แม่ของเธอคิดว่าเป็นการแก้แค้นโดยโกลด ซึ่งเขาเคยจีบแม่ของเธอแต่ถูกปฏิเสธ แม้ว่าในคดีนี้จะไม่มีความเกี่ยวข้องใดๆกับคดีฆาตกรรมฟรานซัวส์ แต่รายละเอียดบางอย่างในคดีทำให้เจ้าหน้าที่ตำรวจเกิดความสงสัยในตัวของโกลด ซึ่งเจ้าหน้าที่ตำรวจสามารถสืบย้อนกลับไปถึงโกลดได้อย่างรวดเร็ว

ในวันที่ 8 กุมภาพันธ์ ค.ศ. 1967 โกลดถูกตำรวจจับกุม พร้อมกับปืนพกที่มีกระสุนขนาดเดียวกับอาวุธที่ใช้ฆาตกรรมฟรานซัวส์ ขณะเขากำลังขับรถซีตรองที่ขโมยมา   ในระหว่างการสอบสวน โกลดให้การรับสารภาพว่าได้ก่อเหตุทำร้ายร่างกายประมาณ 60 ครั้งในปารีส ซึ่งในบางครั้งเขาได้ร่วมกับมารี ชู้รักของเขาก่อคดี ต่อมาเขาได้สารภาพถึงการฆาตกรรมฟรองซัวส์ แต่อ้างว่าการฆาตกรรมเป็นอุบัติเหตุ ต่อมาเมื่อสิ้นสุดการควบคุมตัวเพื่อสอบสวน เขาถูกนำตัวไปฝากขังระหว่างพิจารณาคดี

 การพิจารณาคดีในคดีฆาตกรรมฟรองซัวส์ 
ในวันที่ 8 ตุลาคม ค.ศ. 1970 การพิจารณาคดีของโกลด และมารี ได้เริ่มขึ้นในในปารีส ในระหว่างสัปดาห์ที่มีการพิจารณาคดี ชาร์ล ดูบอสท์ อัยการสูงสุด ไม่ได้ร้องขอให้ลงโทษประหารชีวิต โดยให้เหตุผลว่า โกลดไม่ใช่ผู้ที่สมควรถูกประหารชีวิตด้วยกิโยตีน และเห็นว่าการรับโทษจำคุกตลอดชีวิตในเรือนจำเหมาะสมสำหรับเขามากกว่า

ต่อมาในวันที่ 15 ตุลาคม ค.ศ.1970 คณะลูกขุนตัดสินโกลดให้รับโทษจำคุกตลอดชีวิต และมารี ผู้สมรู้ร่วมคิด รับโทษจำคุกสามปีโดยรอลงอาญา โกลดแสดงความไม่พอใจกับคำตัดสินเพราะเขาต้องการถูกตัดสินประหารชีวิต ในระหว่างที่เขาเดินออกจากห้องพิจารณาคดี เขาได้ตะโกนว่า "พวกคุณยังไม่ได้ยินเรื่องของฉันเป็นครั้งสุดท้ายหรอก" 

 การคุมขัง และพบกับโรเจอร์ บอนเทมส์ 
โกลดถูกคุมขังที่เรือนจำเฟลอรี-เมโรจิสเป็นเวลาหลายเดือน ต่อมาเขาถูกย้ายมายังเรือนจำกลางแคลร์โว จังหวัดโอบ เขาถูกคุมขังห้องเดียวกับโรเจอร์ บอนเทมส์ นักโทษคดีปล้นทรัพย์และทำร้ายร่างกาย ซึ่งเคยพยายามแหกคุกมาแล้วหลายครั้ง

โรเจอร์ชักชวนให้โกลดเข้าร่วมในแผนการหลบหนี ซึ่งโกลดเข้าร่วม และเขาตั้งใจที่จะฆ่าตัวประกันที่จะถูกจับในแผนการหลบหนีด้วยProjet d'évasion

 การจับตัวประกันที่เรือนจำแคลร์โวซ์ 
ในช่วงเวลาอาหารเช้าของวันที่ 21 กันยายน ค.ศ.1971 โกลดและโรเจอร์บ่นว่ารู้สึกปวดท้อง ทั้งสองจึงถูกส่งตัวไปที่ห้องพยาบาลของเรือนจำ โดยมีผู้คุมสี่คนควบคุมตัวมา หลังจากทั้งสองเข้าไปในห้องพยาบาลได้ไม่นาน โกลดได้ผลักผู้คุมคนหนึ่งออกไป ซึ่งทำให้ผู้คุมอีกสองคนล้มลงไปพร้อมกัน จากนั้นโกลดและโรเจอร์ขังตัวเองอยู่ในห้องพยาบาลพร้อมกับตัวประกันสามคนคือ กาย จิราร์โดต์ อายุ 27 ปี ผู้คุม นิโคล คอมเต้ อายุ 35 ปี พยาบาล และนักโทษที่ทำหน้าที่เป็นผู้ช่วยพยาบาล ต่อมานักโทษที่ทำหน้าที่เป็นผู้ช่วยพยาบาลได้รับการปล่อยตัว

ทั้งสองใช้มีดจี้กายและนิโคลเป็นตัวประกัน โดยโรเจอร์ใช้มีดโอปิเนลที่ซื้อมาจากโรงอาหารเรือนจำ ส่วนโกลดใช้ใบมีดยาว 20 เซนติเมตร กว้าง 8 เซนติเมตร ที่เขาซื้อมาจากเพื่อนนักโทษ ซึ่งทำมาจากฐานรองเตียงโลหะ ในตลอดทั้งวันประชาชนชาวฝรั่งเศสได้ติดตามข่าวการจับตัวประกันผ่านทางวิทยุ .

ในวันที่ 22 กันยายน ค.ศ.1971 เวลา 03.45 น. เรเน่ พลีเวน รัฐมนตรีว่าการกระทรวงยุติธรรม สั่งการให้ตำรวจบุกจู่โจมเข้าไปในห้องพยาบาล ตำรวจได้ใช้ปืนฉีดน้ำแรงดันสูงฉีดใส่โกลดและโรเจอร์ และสามารถควบคุมตัวทั้งสองไว้ได้  ตำรวจพบว่ากายและนิโคลซึ่งถูกฆาตกรรมด้วยการเชือดคอในระหว่างการจู่โจม โดยศพของทั้งสองถูกพบในสภาพนอนจมกองเลือดอยู่ที่มุมห้อง.

 การพิจารณาคดีในคดีจับตัวประกันที่เรือนจำแคลร์โวซ์ 
โกลด และโรเจอร์ถูกพิจารณาคดีในศาลกูร์ ดาซีซจังหวัดโอบ ระหว่างวันที่ 26 ถึง 29 มิุนายน ค.ศ. 1972 และทั้งสองถูกศาลตัดสินประหารชีวิตเมื่อวันที่ 29 มิถุนายน ค.ศ. 1972 

ในระหว่างการพิจารณาคดี โกลดแสดงความต้องการที่จะถูกประหารชีวิตด้วยกิโยตินหลายครั้ง 

หลังจากศาลกูร์ ดาซีซ จังหวัดโอบตัดสินประหารชีวิต โกลดต้องการเร่งให้เรื่องจบไวๆ เขาจึงปฎิเสธที่จะอุทธรณ์

ในวันที่16 พฤศจิกายน ค.ศ. 1972 เธียร์รี เลวี และเรมี คราอุสต์ ทนายความของโกลด กับ โรเบิร์ต บาด็องแตร์ และฟิลิปป์ เลอแมร์ ทนายความของโรเจอร์ เดินทางไปยื่นคำร้องต่อฌอร์ฌ ปงปีดู ประธานาธิบดีฝรั่งเศส เพื่อขอลดโทษ แม้ว่าฌอร์ฌ จะไม่เคยให้มีการประหารชีวิตนักโทษนับตั้งแต่เข้ารับตำแหน่งประธานาธิบดีที่ปาแลเดอเลลีเซเมื่อเดือนมิถุนายน ค.ศ. 1972Les sondages sur le pourcentage des Français favorables à la peine de mort sont cependant manipulés à cette époque. .

ประชาชนส่วนใหญ่คัดค้านการลดโทษของโกลด และโรเจอร์ ประกอบกับท่าทีของโกลดที่ส่งจดหมายจากเรือนจำมาถึงฌอร์ฌเพื่อขอให้ตนเองถูกประหารชีวิต ฌอร์ฌจึงไม่ลดโทษทั้งสองLes sondages sur le pourcentage des Français favorables à la peine de mort sont cependant manipulés à cette époque. .

 การประหารชีวิต 
ในตอนเย็นของวันที่ 27 พฤศจิกายน ค.ศ. 1972 ทนายความของโกลด และโรเจอร์ได้รับโทรศัพท์แจ้งว่าการประหารชีวิตของโกลดและโรเจอร์จะเกิดขึ้นในเช้าวันรุ่งขึ้น ในเวลาประมาณ 05.00 น. ที่เรือนจำลา ซ็องเต.

วันที่ 28 พฤศจิกายน ค.ศ. 1972 เวลาประมาณ 04.30 น. โกล์ด และโรเจอร์ถูกปลุก และถูกเบิกตัวไปยังแผนกทะเบียนของเรือนจำเพื่อเตรียมตัวก่อนจะถูกประหารชีวิต(toilette) โกลดปฎิเสธเครื่องดื่มแอลกอฮอล์ โกลดมีท่าทีพอใจดูเหมือนเขาต้องการให้ทุกอย่างผ่านไปโดยเร็วที่สุด เขาขอให้รองผู้อำนวยการเรือนจำไปบอกโรเจอร์ว่า "ลาก่อนแล้วพบกันใหม่ (Au revoir et à tout à l'heure)".

โรเจอร์ถูกประหารชีวิตด้วยกิโยตีนเมื่อเวลา 05.13 น. ส่วนโกลดถูกประหารชีวิตด้วยกิโยตีนเมื่อเวลา 05.20 น. ทั้งสองถูกประหารชีวิตโดยเพชฌฆาตอังเดร โอเบรชท์  .

การประหารชีวิตโกลด และโรเจอร์ นับเป็นการประหารชีวิตครั้งสุดท้ายในปารีส หลังจากการประหารชีวิตทั้งสองมีผู้ถูกประหารชีวิตในฝรั่งเศสหลังจากนั้นเพียง 4 คนคืออาลี เบน ยาเนส คริสเตียน รานุชชี เจอโรม คาร์เรออน และฮามิดา จันดูบี ก่อนที่ฝรั่งเศสจะยกเลิกโทษประหารชีวิตเมื่อวันที่ 9 ตุลาคม ค.ศ 1981

 ดูเพิ่ม 
 แพทริก แม็คเคนนา อาชญากรชาวอเมริกัน ผู้ได้รับฉายาว่า "อาชญากรที่อันตรายที่สุดของเนวาดา" เขาถูกตัดสินประหารชีวิตจากคดีฆ่าเพื่อนนักโทษในเรือนจำ และในระหว่างรอพิจารณาคดีในคดีฆ่าเพื่อนนักโทษเขาได้ร่วมกับเพื่อนนักโทษจับผู้บัญชาการเรือนจำเป็นตัวประกันเพื่อพยายามหลบหนีแต่ล้มเหลว
 น้อย วิลากลาง ร่วมกับเพื่อนนักโทษจับผู้บัญชาการเรือนจำจังหวัดลำพูนเป็นตัวประกันเพื่อพยายามหลบหนีแต่ล้มเหลว จึงถูกย้ายไปยังเรือนจำกลางเชียงใหม่ตามข้อต่อรอง และได้ก่อคดีฆ่าเพื่อนนักโทษที่เรือนจำกลางเชียงใหม่

 แหล่งอ้างอิง 

 บรรณานุกรม 
 Robert Badinter, Roger Bontems et Claude Buffet, L'Exécution. (Le procès contre Claude Buffet et Roger Bontems, « les assassins de Clairvaux »), Lausanne : éditions Ex Libris, 1974 
 René Vigo, Tragédie à Clairvaux : la vérité sur Buffet et Bontemps, Paris : Flammarion, 1974
 Bernard Fillaire, Bontems, Buffet, Fleuve Noir, 1994
 สารคดีทางโทรทัศน์ 
 « Buffet et Bontems : les mutins de Clairvaux » dans 50 ans de faits divers sur  et sur Planète+ Justice, le 27 décembre 2013

 การออกอากาศทางวิทยุ 
 « Buffet et Bontemps, les derniers condamnés à mort parisiens » dans L'Heure du crime de Jacques Pradel sur RTL, le 8 avril 2015
 « L'affaire Buffet-Bontems » dans Hondelatte Raconte de Christophe Hondelatte sur Europe 1, le 2 décembre 2016

หมวดหมู่:ผู้ถูกประหารชีวิตโดยการตัดศีรษะ
หมวดหมู่:บุคคลที่เกิดในปี พ.ศ. 2476
หมวดหมู่:บุคคลที่เสียชีวิตในปี พ.ศ. 2515
หมวดหมู่:อาชญากรชาวฝรั่งเศส
หมวดหมู่:บุคคลจากแร็งส์
หมวดหมู่:ฆาตกร
หมวดหมู่:เจ้าหน้าที่ทหารชาวฝรั่งเศส